\

**ประกาศโรงเรียน.........................................**

**เรื่อง การกำหนดภาระงานของข้าราชการครูและบุคลากรทางการศึกษา ตำแหน่ง ครู**--------------------------------------------

ตามหนังสือสำนักงาน ก.ค.ศ. ที่ ศธ 0206.3/ว21 ลงวันที่ 30 สิงหาคม พ.ศ. 2564 โดย ก.ค.ศ. มีมติกำหนดภาระงานของข้าราชการครูและบุคลากรทางการศึกษา ตำแหน่ง ครู สังกัดสำนักงานคณะกรรมการการศึกษาขั้นพื้นฐาน เพื่อประโยชน์ในการจัดทำข้อตกลงในการพัฒนางานและการขอมีและเลื่อนวิทยฐานะของข้าราชการครูและบุคลากรทางการศึกษา ซึ่งภาระงาน หมายถึง จำนวนชั่วโมงสอนตามตารางสอน งานส่งเสริมและสนับสนุนการจัดการเรียนรู้ การมีส่วนร่วมในชุมชนการเรียนรู้ทางวิชาชีพ งานพัฒนาคุณภาพการศึกษาของสถานศึกษา และงานตอบสนองนโยบายและจุดเน้น นั้น

เพื่อให้การกำหนดภาระงานของข้าราชการครูและบุคลากรทางการศึกษา ตำแหน่ง ครู เป็นไปด้วยความเรียบร้อย มีแนวปฏิบัติที่ชัดเจน เกิดประสิทธิภาพและผลดีต่อทางราชการ โรงเรียน................................จึงกำหนดภาระงานของข้าราชการครูและบุคลากรทางการศึกษา ตำแหน่ง ครู ดังนี้

|  |  |  |
| --- | --- | --- |
| **ที่** | **ภาระงานของครู** | **กำหนดชั่วโมง/ สัปดาห์** |
| **1. ภาระงาน** | | **ไม่ต่ำกว่า 20 ชั่วโมง/สัปดาห์** |
| **1.1 ชั่วโมงสอนตามตารางสอน** | |  |
|  | ใช้ชั่วโมงตามตารางสอน (รวมชั่วโมงสอนแทนในรายวิชา/สาขา/กลุ่มสาระการเรียนรู้ ที่กำหนดในหลักสูตร /กิจกรรมพัฒนาผู้เรียน /กิจกรรมลูกเสือ-เนตรนารี/บำเพ็ญประโยชน์/กิจกรรมชุมนุม/รักการอ่าน) | ไม่ต่ำกว่า 12 ชั่วโมง/สัปดาห์ |
| **1.2 งานส่งเสริมและสนับสนุนการจัดการเรียนรู้** | |  |
| 1 | การจัดทำแผนการจัดการเรียนรู้ | 1 |
| 2 | การวัดและประเมินผลการเรียนรู้ | 1 |
| 3 | การสร้างและพัฒนาสื่อการเรียนการสอน | 1 |
| 4 | การมีส่วนร่วมในชุมชนการเรียนรู้วิชาชีพ (PLC) | 1 |
| 5 | การจัดทำวิจัยเพื่อพัฒนาผู้เรียน | 1 |
| 6 | งานที่ปรึกษา งานดูแลนักเรียน งานโฮมรูม | 3 |
| **1.3 งานพัฒนาคุณภาพการศึกษาของสถานศึกษา** | |  |
| 1 | ผู้ช่วยผู้อำนวยการ | 8 |
| 2 | หัวหน้ากลุ่มงานฯ / หัวหน้ากลุ่มสาระการเรียนรู้ / หัวหน้าสายชั้น /  หัวหน้างานต่าง ๆ ในกลุ่มงาน | 6 |
| 3 | เจ้าหน้าที่รับผิดชอบในกลุ่มงานต่าง ๆ | 5 |
| **ที่** | **ภาระงานของครู** | **กำหนดชั่วโมง/ สัปดาห์** |
| **1.4 งานตอบสนองนโยบายและจุดเน้น** | |  |
| 1 | ผู้รับผิดชอบโครงการ / กิจกรรม ตอบสนองนโยบาย จุดเน้นของรัฐบาล กระทรวงศึกษาธิการ สพม.ขอนแก่น | 3 |
| 2 | คณะกรรมการดำเนินงานโครงการ / กิจกรรม ตอบสนองนโยบาย จุดเน้นของรัฐบาล กระทรวงศึกษาธิการ สพม.ขอนแก่น | 1 |

ให้ข้าราชการครูและบุคลากรทางการศึกษา โรงเรียน............................................ ได้ถือปฏิบัติตามประกาศนี้ในการนับชั่วโมงภาระงานของข้าราชการครูและบุคลากรทางการศึกษา ตำแหน่ง ครู เพื่อนำไปประกอบการจัดทำข้อตกลงในการพัฒนางานและการขอมีและเลื่อนวิทยฐานะตามหลักเกณฑ์และวิธีการที่ ก.ค.ศ. กำหนดต่อไป

ทั้งนี้ ตั้งแต่วันที่ 1 เดือน ตุลาคม พ.ศ. 2565

ประกาศ ณ วันที่ 1 เดือน ตุลาคม พ.ศ. 2565

(.............................................)

ผู้อำนวยการโรงเรียน.................................